Temeljem članka 13. Odluke o subvencijama u poljoprivredi za 2013. – 2015. godine, Gradonačelnik Grada Velike Gorice raspisuje

**N A T J E Č A J**

**za subvencioniranje nabave voćnih sadnica i sadnica jagoda u 2015. godini**

**1. Predmet natječaja:**

Dodjela bespovratnih novčanih sredstava za subvencioniranje:

1. nabava certificiranih voćnih sadnica

b) nabava certificiranih sadnica jagoda.

**2. Opći uvjeti i kriteriji za dodjelu sufinanciranja:**

Natječaju za bespovratno sufinanciranje mogu pristupiti samo poljoprivredna gospodarstva koja su upisana u Upisnik poljoprivrednih gospodarstavai imaju status fizičke osobe, obrtnika ili pravne osobe, a koja udovoljavaju sljedećim uvjetima:

* imaju prebivalište, odnosno sjedište na području Grada i obavljaju poljoprivrednu djelatnost na području Grada
* u jesen 2014. godine i u 2015. godini posadili su najmanje:
  1. 1 000 sadnica jabuka; b) 500 sadnica krušaka, malina, kupina i ribizla; c) 300 sadnica bresaka**,** marelica, trešanja, višanja, šljiva i lješnjaka; d) 100 sadnica oraha
* u 2015. godini posadili su najmanje:
  1. 5 000 sadnica jagoda, te imaju riješen sustav za navodnjavanje u posađenom jagodnjaku.

Subvencija se odobrava u iznosu do 30 % nabavne cijene po priloženom računu odnosno najviše do 10.000,00 kn po poljoprivrednom gospodarstvu.

**3. Potrebna dokumentacija:**

* zahtjev za subvencioniranje nabave: a) voćnih sadnica, b) sadnica jagoda.
* preslika računa o kupnji voćnih sadnica ili sadnica jagoda na kojoj je vidljivo: vrsta, sorta, broj komada, jedinična i ukupna cijena, datum i dobavljač;
* posjedovni list ili gruntovni izvadak za zemljište na kojem je obavljena sadnja, koji glasi na podnositelja zahtjeva ili članove obiteljskog gospodarstva, a za zakupljeno zemljište ugovor o zakupu koji glasi na podnositelja zahtjeva.
* dokaz o upisu u Upisnik poljoprivrednih gospodarstava (preslika rješenja ili preslika zelene iskaznice)
* preslika osobne iskaznice ili Obrtnice ili Izvoda Trgovačkog suda o upisu u trgovački registar ne stariji od 30 dana.

**4. Vrijeme trajanja natječaja:**

Natječaj je otvoren: a) za sadnice jagoda do 04.09.2015. godine,

b) za voćne sadnice do13.11.2015. godine.

Zahtjevi koji stignu izvan roka neće se uzeti u razmatranje.

**5. Naziv i adresa tijela kojem se zahtjev podnosi:**

Zahtjev se podnosi na obrascu koji se podiže u sobi 407/IV Upravnog poljoprivredu i ruralni razvoj Grada Velike Gorice, Trg kralja Tomislava 34, Velika Gorica.

Zahtjev i pripadajuća dokumentacija dostavljaju se s naznakom “Zahtjev za subvencioniranje nabave: a) sadnica jagoda, b) voćnih sadnica, na adresu:

***Grad Velika Gorica, Upravni odjel za poljoprivredu i ruralni razvoj,***

***Trg kralja Tomislava 34, 10 410 Velika Gorica.***

**6. Informacije:**

Sve informacije mogu se dobiti u Upravnom odjelu poljoprivredu i ruralni razvoj Grada Velike Gorice, na tel. 62-69-947.